Aasen begynte sin politiske karrière som tillitsvalgt i Arbeidernes ungdomsfylking, og satt som nestformann og sekretær i AUF i Buskerud 1953–1956, medlem av landsstyret 1958–1961 og formann i Trondheim AUL 1959–1960. Hun var medlem av Arbeiderpartiets internasjonale utvalg 1970–1989 og varamedlem av sentralstyret 1977–1987. Før hun ble innvalgt på Stortinget, var Aasen medlem av Kongsberg bystyre 1956–1959 og Trondheim bystyre 1960–1963.